《赠医士陈国器》
宋代·杨炎正

君不曾三折肱，又不曾九折臂，
海内行翳称寡二。活人无数不言功，
随处得钱供一醉。道是宋清君不是，
道似洞宾君不似。萧然蓝缕一乌巾，
唤作医家湖海士。观君用药如有神，
问君传方殊不秘。胸中活用三八法，
二十四证无不治。痔兮痔兮果何物，
我老甯堪尔为累。五翳十手疗不得，
直待君来乞良剂。病根一去不留残，
胜似并州剪刀利。

作者简介：杨炎正（1145—？）字济翁，庐陵（今江西吉安）人，杨万里之族弟。庆元二年（1196）年五十二始登第，受知于京镗，为宁县簿。六年，除架阁指挥，寻罢官。嘉定三年（1210）于大理司直任上以臣僚论劾，诏与在外差遣，知藤州。嘉定七年又被论罢，改知琼州，官至安抚使。杨炎正与辛弃疾交谊甚厚，多有酬唱。